**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/33, 27.02.2018թ.

**Բողոք բերող անձ՝** Դավիթ Թովմասյան

**Պատվիրատու՝** Արամուսի համայնքապետարան

**Գնման ընթացակարգի ծածկագիրը և առարկան՝** «ԿՄԱՀ-ԳՀԱՊՁԲ-18/2» ծածկագրով գնանշման հարցում / աղբատար ավտոմեքենայի ձեռքբերում

**Բողոքի պահանջը`**

 Կիրառել ժամանակավոր միջոց կասեցնել «ԿՄԱՀ-ԳՀԱՊՁԲ-18/2» ծածկագրով ընթացակարգի արդյունքում «ԴԱՌԵՍ» ՍՊԸ-ի կողմից պայմանագրի հնքման գործընթացը և չեղյալ համարել Արամուսի համայնքապետարանի կարիքների համար աղբատար ավտոմեքենայի ձեռքբերման գնանշման հարցման ԿՄԱՀ-ԳՀԱՊՁԲ-18/2» ծածկագրով ընթացակարգի հանձնաժողովի 22.02.2018թ. կայացած նիստի թիվ 2 արձանագրությունը:

 Չեղյալ համարել «ԴԱՌԵՍ» ՍՊԸ-ին հաղթող մասնակից ճանաչելու որոշումը և պայմանագրի կնքման գործընթացը, հանձնաժողովին պարտադրել մեկ աշխատանքային օրով կասեցնել նիստը, և «ԴԱՌԵՍ» ՍՊԸ-ից պահանջել մինչև կասեցման ժամկետի ավարտը շտկել անհամապատասխանությունը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: